Lav et referat af nedenstående tekst:

Tekst:
En 46-årig mand fra Aalborg SØ fik i dag i Vestre Landsret i Aalborg stadfæstet sin dom fra byretten i Aalborg. Han skal nu fire måneder i fængsel for vold mod sin eks-kærestes voksne datter. Den 6. september sidste år mødtes den 46-årige mand med eks-kærestens datter på Grønlands Torv i Aalborg, da han skulle aflevere nogle dokumenter, som kvinden skulle give videre til sin mor. De kom op at skændes, og han skubbede hende hårdt i brystet to gange og gav hende en lussing. Kvinden meldte ham efter episoden til politiet. Den 25. september mødtes den 46-årige og kvinden igen. Her opførte manden sig truende og sagde, at der ikke var nogen, der slap godt fra at sende politiet efter ham. Herefter gav han sin rottweiler ordre til at angribe. Hunden bed både kvinden og kvindens datter. Den 46-årige har også en voldsdom fra 2006 og en narkodom fra 2008. Den 46-årige havde anket byrettens dom til frifindelse, men den gik landsretten altså ikke med til.

Referat:
En 46-årig mand fra Aalborg er blevet idømt fire måneders fængsel for blandt andet at pudse sin rottweiler på sin eks-kærestes datter og hendes barn.